Diari Oficial de la Generalitat Valenciana


Sumari del DOGV 6231, del 23-03-2010 (2010/3169)

RESOLUCIÓ de 26 de febrer de 2010, de la Conselleria de Cultura i Esport, sobre cessament i nomenament de membres del Consell Assessor d'Arxius.
------------------------------------------------------------------------------------------------------------------------------------------------

### Dades del document

Número de DOGV
:   6231

Data del DOGV
:   23-03-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3169


Data del document
:   26-02-2010

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * arxiu

RESOLUCIÓ de 26 de febrer de 2010, de la Conselleria de Cultura i Esport, sobre cessament i nomenament de membres del Consell Assessor d'Arxius. [2010/3169]  
Per l'Ordre de 14 de juny de 1984, de la Conselleria de Cultura, Educació i Ciència, es va crear el Consell Assessor d'Arxius, com a òrgan de caràcter consultiu, per a prestar assistència i concurs en tots aquells assumptes i activitats en matèria d'arxius que el titular del departament corresponent considere convenient sotmetre al seu parer.  
La composició d'aquest està regulada per l'article tercer de l'Ordre de 14 de juny de 1984 i per l'article desé de la Llei 3/2005, de 15 de juny, de la Generalitat, d'Arxius, segons els quals el Consell Assessor d'Arxius serà presidit pel titular de la conselleria competent en matèria de cultura i estarà integrat per un vicepresident, un secretari i huit vocals, dels quals almenys dos seran arxivers. Els vocals seran lliurement designats pel conseller competent en matèria de cultura, a proposta de la direcció general en matèria d'arxius.  
Des que va ser creat, els membres del Consell Assessor d'Arxius no han estat renovats i, des de llavors, per diverses circumstàncies personals, la major part d'ells han deixat de pertànyer al mateix. En aquesta situació, es considera apropiat i necessari realitzar nous nomenaments i procedir a la renovació de la composició del Consell Assessor d'Arxius per dotar-lo d'un nombre d'integrants que n'afavorisca el funcionament i la riquesa del debat entre els seus membres.   
De conformitat amb les facultats que m'atribueixen els articles 3 de l'Ordre de 14 de juny de 1984 i 10 de la Llei 3/2005, de 15 de juny, de la Generalitat, d'Arxius, resolc:  
Primer  
Procedir al cessament dels membres del Consell Assessor d'Arxius que encara en formaven part.  
Segon  
Nomenar els següents membres del Consell Assessor d'Arxius:  
- Presidenta: la consellera de Cultura i Esport, Trinidad M. Miró Mira.  
- Vicepresidenta: la directora general del Llibre, Arxius i Biblioteques, Silvia Caballer Almela.  
- Secretari: el cap del Servici d'Arxius, Jaime José Chiner Gimeno.  
- Vocals:   
· María Arrate Baquedano Alcocer (cap del Servici d'Informàtica de la Conselleria de Cultura i Esport).  
· Josep Lluís Santonja Cardona (arxiver municipal d'Alcoi).  
· Vicent Gil Vicent (director de l'Arxiu Municipal de Vila-real).  
· Francisco Gimeno Blay (catedràtic de Paleografia i Diplomàtica de la Universitat de València).  
· Encarna Furió Martínez (cap de Patrimoni i responsable de l'Arxiu Municipal de València).  
· Vicent Pons Alós (canonge arxiver de la catedral de València).  
· Francisco Javier Sánchez Portas (director de l'Arxiu Històric de la Comunitat Valenciana).  
· Francesc Torres Faus (director de l'Arxiu del Regne de València).  
Tercer  
Ordenar la publicació de la present resolució en el Diari Oficial de la Comunitat Valenciana.  
Quart  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra aquesta resolució, que posa fi a la via administrativa, s'hi pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte en el termini d'un mes des de l'endemà de la publicació en el Diari Oficial de la Comunitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació en el Diari Oficial de la Comunitat Valenciana.  
València, 26 de febrer de 2010.- La consellera de Cultura i Esport: Trinidad M. Miró Mira.